శ్వేతా శారద

శ్వేతా శారదా (హిందీ: श्वेता शार्दा); (జననం 2000 మే 24) భారతీయ మోడల్, నర్తకి. పలు అందాల్లో పోటీల్లో సత్తా చాటిన ఆమె మిస్ యూనివర్స్ ఇండియా 2023 కిరీటాన్ని  గెలుచుకుంది. అమెరికాలోని ఎల్ సాల్వడార్‌లో 2023 నవంబరు 18న నిర్వహించిన మిస్ యూనివర్స్ 2023 పోటీలో ఆమె భారతదేశానికి ప్రాతినిధ్యం వహించింది. అయితే, ఆమె టాప్-20లోనే ఆగింది. 

కాగా,  నికరాగ్వా దేశానికి చెందిన షెన్నిస్ పలాసియోస్ మిస్ యూనివర్స్‌ 2023 టైటిల్ కైవసం చేసుకుంది. ఆమెకు మాజీ విశ్వ సుందరి బొన్ని గాబ్రియేల్ ఈ కిరీటాన్ని అలంకరించి శుభాకాంక్షలు తెలిపింది.

 కెరీర్ 
చండీగఢ్లో 2000 మే 24న జన్మించిన శ్వేత శారద మోడల్‌గా, డ్యాన్సర్‌గా కెరీర్ మొదలుపెట్టింది. వృత్తిరీత్యా డ్యాన్సర్ కావాలనే తన కలను సాకారం చేసుకోవడానికి 16 ఏళ్ల వయసులో ముంబైకి వెళ్లింది. ఆమె డాన్స్ ఇండియా డ్యాన్స్, డ్యాన్స్ దీవానే, డ్యాన్స్+లతో సహా అనేక రియాలిటీ షోలలో పాల్గొన్నది. ఆమె ఝలక్ దిఖ్లా జా 10లో కొరియోగ్రాఫర్‌గా కూడా చేసింది. 

సొంతంగా నృత్యకారిణిగా ఎదిగి బహుముఖ ప్రజ్ఞ, సాంకేతిక నైపుణ్యాలకు ఆమె ప్రసిద్ధి చెందింది. ఆమె కొరియోగ్రాఫర్ గా వివిధ టెలివిజన్ కార్యక్రమాలు, మ్యూజిక్ వీడియోలు చేసింది. అలాగే అనేక నృత్య కార్యక్రమాలకు ఆమె కొరియోగ్రఫీ చేసింది.

ఆమె బాలీవుడ్ నటుడు శంతను మహేశ్వరి సరసన జుబిన్ నౌటియాల్, తులసి కుమార్ లు ఆలపించిన "మస్త్ ఆంఖీన్" మ్యూజిక్ వీడియోలోనూ నటించింది.

ముంబైలోని ది లలిత్‌లో 2023 ఆగస్టు 28న జరిగిన గ్రాండ్ ఫినాలేలో, ఆమె మిస్ దివా యూనివర్స్ 2023గా ఎంపిక కాగా, ఆమెకు మిస్ దివా యూనివర్స్ 2022 దివితా రాయ్ కిరీటాన్ని అలంకరించింది. 

 ఇవీ చూడండి 

 మిస్ యూనివర్స్ 

 మూలాలు 
వర్గం:1999 జననాలు
వర్గం:భారతీయ మహిళా మోడల్స్
వర్గం:మిస్ యూనివర్స్ 2023 పోటీదారులు
వర్గం:భారతీయ టెలివిజన్ నటీమణులు
వర్గం:భారతీయ సినిమా నటీమణులు